CELEX: 62011CA0539
Language: el
Date: 2013-09-26 00:00:00
Title: Υπόθεση C-539/11: Απόφαση του Δικαστηρίου (τέταρτο τμήμα) της 26ης Σεπτεμβρίου 2013 [αίτηση του Consiglio di Giustizia Amministrativa per la Regione siciliana (Ιταλία) για την έκδοση προδικαστικής αποφάσεως] — Ottica New Line di Accardi Vincenzo κατά Comune di Campobello di Mazara (Άρθρα 49 ΣΛΕΕ και 56 ΣΛΕΕ — Ελευθερία εγκαταστάσεως — Δημόσια υγεία — Οπτικοί — Νομοθεσία περιφέρειας η οποία προβλέπει τη χορήγηση αδείας ως προϋπόθεση για την έναρξη λειτουργίας νέων καταστημάτων οπτικών ειδών — Δημογραφικοί και γεωγραφικοί περιορισμοί — Δικαιολόγηση — Δυνατότητα επιτεύξεως του επιδιωκομένου σκοπού — Συνέπεια — Αναλογικότητα)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/13
            
         Απόφαση του Δικαστηρίου (τέταρτο τμήμα) της 26ης Σεπτεμβρίου 2013 [αίτηση του Consiglio di Giustizia Amministrativa per la Regione siciliana (Ιταλία) για την έκδοση προδικαστικής αποφάσεως] — Ottica New Line di Accardi Vincenzo κατά Comune di Campobello di Mazara
   (Υπόθεση C-539/11) (1)
   
   (Άρθρα 49 ΣΛΕΕ και 56 ΣΛΕΕ - Ελευθερία εγκαταστάσεως - Δημόσια υγεία - Οπτικοί - Νομοθεσία περιφέρειας η οποία προβλέπει τη χορήγηση αδείας ως προϋπόθεση για την έναρξη λειτουργίας νέων καταστημάτων οπτικών ειδών - Δημογραφικοί και γεωγραφικοί περιορισμοί - Δικαιολόγηση - Δυνατότητα επιτεύξεως του επιδιωκομένου σκοπού - Συνέπεια - Αναλογικότητα)
   2013/C 344/20
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Giustizia Amministrativa per la Regione siciliana
   
      Διάδικοι στην υπόθεση της κύριας δίκης
   
   Ottica New Line di Accardi Vincenzo
   
      κατά
   
   Comune di Campobello di Mazara
   
      παρισταμένης της
   
   Fotottica Media Visione di Luppino Natale Fabrizio e C. s.n.c.
   
      Αντικείμενο
   
   Αίτηση προδικαστικής αποφάσεως — Consiglio di Giustizia Amministrativa per la Regione siciliana — Ερμηνεία των άρθρων 49 και 56 ΣΛΕΕ, καθώς και του άρθρου 2, παράγραφος 2, στοιχείο στ', και των άρθρων 4, παράγραφος 8, και 15 της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ L 376, σ. 36) — Νομοθεσία περιφέρειας η οποία εξαρτά τη χορήγηση αδείας για την ίδρυση και λειτουργία νέων καταστημάτων όπου θα ασκείται το επάγγελμα του οπτικού από τις προϋποθέσεις, αφενός, της ιδρύσεως ενός μόνον καταστήματος ανά 8 000 κατοίκους και, αφετέρου, της τηρήσεως ελάχιστης αποστάσεως 300 μέτρων από τα ήδη υπάρχοντα καταστήματα οπτικών ειδών — Περιορισμός της ελεύθερης παροχής υπηρεσιών — Επιτακτικοί λόγοι γενικού συμφέροντος — Προστασία της υγείας — Αναλογικότητα
   
      Διατακτικό
   
   Το άρθρο 49 ΣΛΕΕ έχει την έννοια ότι δεν αντιβαίνει σε αυτό ρύθμιση περιφέρειας, όπως η επίμαχη στην υπόθεση της κύριας δίκης, βάσει της οποίας επιβάλλονται περιορισμοί στη χορήγηση αδειών για την ίδρυση νέων καταστημάτων οπτικών ειδών, καθόσον προβλέπει ότι:
   
               —
            
            
               σε κάθε γεωγραφική ζώνη, επιτρέπεται να ιδρυθεί ένα μόνον κατάστημα οπτικών ειδών, καταρχήν, ανά 8 000 κατοίκους, και ότι
            
         
               —
            
            
               για κάθε νέο κατάστημα οπτικών ειδών πρέπει να τηρείται, κατά κανόνα, ελάχιστη απόσταση 300 μέτρων από τα ήδη υπάρχοντα καταστήματα οπτικών ειδών,
            
         εφόσον οι αρμόδιες αρχές κάνουν δέουσα χρήση, τηρώντας διαφανή και αντικειμενικά κριτήρια, των δυνατοτήτων που τους παρέχει η οικεία ρύθμιση με σκοπό την επίτευξη, κατά τρόπο συνεπή και συστηματικό, των σκοπών που επιδιώκονται με αυτήν, όσον αφορά την προστασία της δημόσιας υγείας στο σύνολο συγκεκριμένης γεωγραφικής περιοχής, στοιχείο του οποίου η διακρίβωση απόκειται στο εθνικό δικαστήριο.
   
      (1)  ΕΕ C 370 της 17.12.2011.